section_heading: Quorthonova smrt
paragraph_text: U lipnju 2004. godine Quorthon je bio pronađen mrtav u svojoj kući. Uzrok smrti bilo je zatajenje srca. Znalo se da je patio od srčanih problema. Dana 3. lipnja 2006. godine Black Mark Records objavio je box set sastavljen u počast Quorthonu, koji se sastojao od tri CD-a omiljenih Bathoryjevih i Quorthonovih pjesama, knjižicu od 176 stranica, DVD s glazbenim spotom za "One Rode to Asa Bay", intervju, neke rijetke promotivne snimke i poster.